
A MAGATARTÁS ÉS SZORGALOM 
helyi minősítési rendszere

Magatartás

A tanuló magatartásába nemcsak a tanórai, hanem a tanórán kívüli tevékenysége is beszámít.

5 (példás) 
A közösséget tudatosan szolgálja. Mindent elkövet a tanítási órák és a közösségi nevelő​munka eredményessége érdekében. Az önként vállalt vagy rábízott fela​da​tokat példamutatóan elvégzi. A házirendet betartja és társaival is betartatja. Igazolatlan hiány​zása nincs.
4 (jó) 
A közösség szolgálatát szem előtt tartja. A tanítási órák és a közösségi nevelő​mun​ka eredményessége érdekében tevékenykedik. Feladatait becsülettel elvégzi. Viselkedését a házirend betartása jellemzi. Aki egy tantárgyból megbukik, annak a magatartása négyesnél jobb nem lehet. Legfeljebb 4 óra igazolatlan hiány​zása van. (3 igazo​latlan késést egy igazolatlan órának kell számítani.) 
3 (változó) 
A közösség dolgai iránt nem érdeklődik. A tanítási órák és a nevelőmunka iránt közöm​bös. A rábízott feladatnak csak ösztönzésre tesz eleget. A házirendet ismételten megsérti, az közepestől jobb jegyet nem kaphat. Legfeljebb 9 óra igazolatlan hiány​zása van.
2 (rossz) 
A tanítási órákat és a nevelőmunkát ismételten zavarja. A rábízott feladatokat nem teljesíti. Viselkedése erősen kifogásolható. Többször súlyosan megsérti a házirend sza​bályait. Akinek 10 vagy annál több óra igazolatlan hiányzása van, annak a maga​tartása kettesnél jobb nem lehet.
Szorgalom

5 (példás) 
Tanulmányi kötelezettségeinek a tőle elvárható módon eleget tesz és érdeklő​dé​sé​nek megfelelően rendszeresen és eredményesen képzi magát.

4 (jó) 
Tanulmányi munkáját képességeihez és körülményeihez mérten elvégzi.

3 (változó) 
Tanulmányi munkáját nem képességeinek megfelelően végzi. Kötelességét csak ismé​telt figyelmeztetés után teljesíti.

2 (hanyag) 
Képességeihez és körülményeihez mérten keveset tesz tanulmányi fejlődése érdekében. Kötelességét gyakran elmulasztja, munkájában megbízhatatlan.

Magyarázat az igazolatlan hiányzások 
beszámítására
A közösségi tevékenységekről való hiányzás legtöbbször komoly zavart okoz a közösség munkájában, hiszen számítanak a tagok közreműködésére. Minden közösség szankcionálja a megfelelő indok nélküli hiányzást (igazolatlan hiányzás). Különösen igaz ez a formális közös​ségekre: iskola, munkahely, fegyveres testületek, stb.. 

Példás (5) magatartású diák nem hiányzik igazolatlanul, pontos, megbízható. 

Jó (4) magatartás esetén legfeljebb 4 órát hiányzik igazolatlanul. Előfordulhat, hogy a diák elalszik, rosszul írja fel az órarendet, de feltételezhetően nem szándékos a hiányzása, hanem figyelmetlenségből adódik, és mihamarabb korrigál, bemegy az órára. 

Változó (3) esetén akár egy teljes tanítási napot is hiányzik vagy több alkalommal hiányzik igazolatlanul. Feltételezhető a szándékosság vagy a felelőtlen viselkedés. 

Hanyag (2) esetén feltételezhető a szándékosság vagy a nemtörődömség. Kihasználja a jogszabály adta lehetőséget, felelőtlenül kockára teszi tanulói jogviszonyát. 

